**Pielikums Nr.2**

APSTIPRINĀTS

ar Madonas novada pašvaldības domes

12.07.2015. lēmumu Nr.355

(protokols Nr.15. 12.p)

**Madonas novada pašvaldības**

**īpašuma „Dižmežs”**

**zemes gabala ar kad.Nr.7050 008 0081**

**CIRSMAS IZSOLES NOLIKUMS**

1. Šis nolikums nosaka kārtību, kādā tiek organizēta Madonas novada pašvaldības cirsmu kailcirtes izsole un noteikts pircējs, ar kuru Dzelzavas pagasta pārvalde slēdz cirsmu pirkšanas – pārdošanas līgumu.
2. Par izsoles dalībnieku var būt maksātspējīgas gan juridiskas, gan fiziskas personas, kas ir iemaksājušas nodrošinājuma naudu. Par izsoles pretendentu nevar būt tāda persona, kurai ir debitoru parādi saistībā pret pašvaldību un Valsts Ieņēmumu dienestu.
3. **Izsoles organizētājs**: Dzelzavas pagasta pārvalde, Kļavu iela 4, Dzelzava, Dzelzavas pagastā, Madonas novadā, LV- 4873, reģ.Nr.90000020913.
4. **Izsoles vieta un laiks**: Dzelzavas pagasta pārvalde, Kļavu iela 4, Dzelzava, Dzelzavas pagasts 2015.gada 27.augusts, plkst.15.00.

**Dalībnieku reģistrācija** katru darba dienu laikā no 9.00 līdz plkst.16.00 līdz 2015.gada 27.augusta plkst. 14.30. ieskaitot, Dzelzavas pagasta pārvaldē, Kļavu ielā 4, Dzelzavā, Dzelzavas pagastā, Madonas novadā.

1. **Izsoles veids**: atklāta mutiska izsole ar augšupejošu cenu.
2. Izsoli organizē izsoles komisija, kuru apstiprina Madonas novada pašvaldības dome.
3. **Izsoles objekts:** Madonas novada pašvaldības cirsma īpašumā „Dižmežs”, Dzelzavas pagastā kā nedalāma izsoles vienība sastāvoša no:

|  |  |  |  |  |  |  |
| --- | --- | --- | --- | --- | --- | --- |
| N.  p. k. | Kadastra  apzīmējums | Kvartāls | Nogabals | Platība  ha | Stumbru krāja  m3 | Valdošā suga |
| 1. | **7050 008 0081** | 1 | 7 | 0,5 | 63,62 | P;E;B;MA |
| 2. | **7050 008 0081** | 1 | 8 | 1,8 | 223,61 | B;M;E;A |
| 3. | **7050 008 0081** | 1 | 15;16 | 1,9 | 459,15 | P;E;B;A |
|  | **Kopā** |  |  | 4,2 | 746,38 |  |

1. **Nosacītā cena: EUR 18243,27** (astoņpadsmit tūkstoši divi simti četrdesmit trīs *euro un 27 centi*).

Objekts netiek pārdots lētāk par nosacīto cenu, kas ir vienāda ar izsoles sākumcenu.

Izsoles sākumcenu veido koku pārdošanas cena uz celma, noapaļota līdz veseliem skaitļiem.

1. Izsoles solis- cenas paaugstinājums izsoles laikā**:**EUR 300.00 (trīssimti *euro*).
2. Izsolīto cirsmu koksne nododama pircēja īpašumā, lietojumā un valdījumā tūlīt pēc līguma parakstīšanas. Pircējam jāsatīra cirsma, cirsmas atliekas sakraujot un sablīvējot uz treilēšanas ceļiem, vai jāsadedzina. Jāuztur kārtībā meža ceļi un pievadceļi.
3. Izsolē iegūtos līdzekļus ieskaita Dzelzavas pagasta pārvaldes budžetā norēķinu kontā Nr.LV86UNLA0030 9001 3010 7 A/S „SEB Banka’’ Madonas filiālē, bankas kods UNLALV2X.
4. Izsoli izsludina pārvaldes mājas lapā un laikrakstos “Stars” un „Latvijas Vēstnesis” ne vēlāk kā 15 dienas pirms izsoles sākuma.

Paziņojumus par izsoli izliek arī izsoles vietā.

1. Sludinājumā un paziņojumā par izsoli tiek norādīts:
   1. Izsolāmās mantas nosaukumu un atrašanās vieta;
   2. Kur un kad var iepazīties ar izsoles noteikumiem;
   3. Izsolāmās mantas apskates vieta un laiks;
   4. Pieteikumu reģistrācijas un izsoles vieta un laiks;
   5. Izsolāmās mantas nosacītā cena, nodrošinājuma apmērs un iemaksas kārtība;
   6. Izsoles veids;
   7. Samaksas kārtība;
2. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

Komisijai ir tiesības atstādināt pretendentu vai pārtraukt un atcelt izsoli, ja konstatēti vienošanās fakti.

1. Visiem izsoles dalībniekiem ir vienādas tiesības izsoles komisijas noteiktajā laikā no sludinājuma publicēšanas dienas līdz izsoles sākumam iepazīties ar izsolei paredzēto cirsmu sarakstu, apskatīt cirsmas dabā, veikt kontroles novērtējumu.

Ar cirsmu varēs iepazīties 20.08.2015.Izbraukšanai uz cirsmu jāierodas pie pārvaldes ēkas Kļavu ielā 4, Dzelzavā, plkst. 10:00. Pašvaldība nokļūšanai uz cirsmu ar transportu nenodrošina.

1. Izsoles dalībnieki līdz izsoles sākumam iemaksā nodrošinājuma naudu 10% apmērā no izsoles sākumcenas Dzelzavas pagasta pārvaldes kontā Nr. LV86UNLA0030 9001 3010 7 A/S „SEB Banka” Madonas filiālē, bankas kods UNLALV2X vai pārvaldes kasē Dzelzavā, Kļavu ielā 4.

**Izsoles dalībnieku reģistrācija**

1. Lai piedalītos izsolē, pretendentam pirms izsoles jāiesniedz rakstisks pieteikums par piedalīšanos izsolē un jāsamaksā nodrošinājuma nauda. Ja pieteikumu paraksta pilnvarotā persona, pieteikumam pievieno pilnvaras oriģinālu vai pilnvaras izdevēja apliecinātu pilnvaras kopiju.

Izsolē nedrīkst piedalīties personas, kuras pirms izsoles nav izpildījuši izsoles kārtības 17.punktu.

Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem.

1. Izsoles dalībniekus reģistrē publikācijā norādītajā termiņā.
2. Izsoles rīkotājs pirms izsoles sastāda to personu sarakstu, kuras ir izpildījušas izsoles priekšnoteikumus.
3. Izsoles dalībnieks netiek reģistrēts:
   1. Ja nav iesniegti visi 17.punktā norādītie dokumenti,
   2. Ja nav iestājies vai ir beidzies izsoles dalībnieku reģistrācijas termiņš.

**Izsoles procedūra**

1. Izsoles rīkotājs pirms izsoles sākšanas pārliecinās par dalībnieku (solītāju) ierašanos uz izsoli pēc šo noteikumu 19.punktā minētā saraksta un sastāda izsoles dalībnieku sarakstu. Izsoles dalībnieki pirms izsoles sākšanas paraksta izsoles noteikumus. Pircējs pērk cirsmas, kādas tās ir, tam ir zināms to faktiskais stāvoklis un apjoms un tas neizvirzīs pret pārdevēju un cirsmu novērtētāju nekādas pretenzijas sakarā ar cirsmās varbūt atklātiem trūkumiem.
2. Izsoles gaita tiek protokolēta.

22. Izsoles rīkotājs izsoles dalībnieku sarakstā ieraksta katra dalībnieka vārdu un uzvārdu vai nosaukumu, kā arī solītāja pārstāvja vārdu un uzvārdu.

23. Izsole notiek arī tādā gadījumā, ja uz izsoli ierodas tikai viens izsoles dalībnieks. Šādā gadījumā izsoles dalībniekam par vienu soli ir jāpārsola nosacītā cena (sākumcena).

24. Izsole vada izsoles rīkotāja nozīmēts izsoles vadītājs. Atklājot izsoli, izsoles vadītājs paziņo, kāds Nekustamais īpašums tiek pārdots, nosauc tā nosacīto cenu (sākumcenu), pārsolīšanas summu un iesāk solīšanas procesu ar jautājumu “Kurš sola nosacīto cenu (sākumcenu)?”.

25. Pārsolīšanas summa (izsoles solis) vienai reizei ir noteikts šī nolikuma 9.punktā.

26. Solīšanas procesā solītājs paceļ savu reģistrācijas kartīti ar numuru (kuru tam izsniedzis izsoles rīkotājs saskaņā ar izsoles dalībnieku sarakstā minētajiem datiem). Izsoles vadītājs paziņo solītāja reģistrācijas kartītes numuru un piedāvāto cenu. Ja neviens no solītājiem vairs augstāku cenu nepiedāvā, izsoles vadītājs trīs reizes atkārto visaugstāko cenu un apstiprina to ar āmura piesitienu. Pēdējais āmura piesitiens nozīmē, ka izsoles vadītājs pieņēmis pēdējo solījumu un izsole ir noslēgusies.

27. Atsakoties no turpmākas solīšanas, katrs izsoles dalībnieks apstiprina ar savu parakstu izsoles dalībnieku sarakstā savu pēdējo solīto cenu.

28. Nekustamais īpašums tiek pārdots izsoles dalībniekam, kurš nosola augstāko cenu (Pircējam). Šī cena ir pirkuma maksa.

29. Piedāvātā augstākā cena jāsamaksā 7 (septiņu) dienu laikā no izsoles dienas Dzelzavas pagasta pārvaldes budžeta kontā Nr. LV86UNLA0030 9001 3010 7 A/S „SEB Banka’’ Madonas filiālē, bankas kods UNLALV2X. Iemaksātā nodrošinājuma nauda tiek ieskaitīta pirkuma maksā kā priekšapmaksa.

30. Nokavējot noteikto samaksas termiņu, nosolītājs zaudē tiesības slēgt pirkuma līgumu un iesniegto nodrošinājumu, bet mantas atsavināšana turpināma Publiskas personas mantas atsavināšanas likuma un šā nolikuma noteiktajā kārtībā.

31. Izsoles rīkotājs septiņu dienu laikā pēc izsoles apstiprina izsoles protokolu un izsoles dokumentus iesniedz Madonas novada pašvaldības domes priekšsēdētājam izsoles rezultātu apstiprināšanai.

32. Madonas novada pašvaldības domes priekšsēdētājs izsoles rezultātus apstiprina tikai tad, ja noteiktajā termiņā un apmērā samaksāta izsolē nosolītā summa.

33. Pēc tam, kad Madonas novada pašvaldības domes priekšsēdētājs apstiprina izsoles rezultātus, Dzelzavas pagasta pārvalde slēdz ar pircēju pirkuma līgumu par nosolīto summu.

34. Pēc tam, kad Madonas novada pašvaldības domes priekšsēdētājs apstiprina izsoles rezultātus, Dzelzavas pagasta pārvalde atmaksā nodrošinājuma naudu tām personām, kuras bija iesniegušas pieteikumu uz izsoli.

35. Sūdzības par izsoles rīkotāja darbībām var iesniegt Madonas novada pašvaldības domes priekšsēdētājam.

**Nenotikušas izsoles**

36. Ja neviens pircējs nav pārsolījis izsoles sākumcenu vai arī nosolītājs nav samaksājis nosolīto cenu, izsole atzīstama par nenotikušu.

37. Iestājoties šī nolikuma 36.punktā noteiktajam gadījumam, izsoles komisija pašvaldības domei var ierosināt citu Publiskas personas mantas atsavināšanas likumā paredzēto atsavināšanas veidu.

Pārvaldes vadītājs Andrejs Jankovskis

Pretendentu paraksti: